Salome (kwa Kiebrania: שלומית, Shelomit, kutoka mzizi שָׁלוֹם, shalom, yaani amani) alikuwa mke wa Zebedayo na mfuasi wa Yesu Kristo pamoja na wanae Yakobo Mkubwa na Mtume Yohane, waliokuwa marafiki wakuu wa Yesu pamoja na mtume Petro. Kwa msingi huo alithubutu kumuomba Yesu awape wanae nafasi mbili za kwanza katika ufalme wake ujao. Anatajwa kati ya wanawake waliosimama chini ya Yesu msalabani (Mk 15:40; Math 27:56) na kati ya wale waliowahi kwenda kaburini Jumapili asubuhi na mapema (Mk 16:1). Pengine anadhaniwa kuwa na undugu na Bikira Maria, mama wa Yesu. Anaheshimiwa na madhehebu mengi ya Ukristo kama mtakatifu. Sikukuu yake huadhimishwa tarehe 24 Aprili. Palermo, 1150 hivi Giotto (1267-1337) Guido da Siena, karne ya 13 Duccio 1308-1311 Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Behind the Name: Meaning, Origin and History of the Name Salome NETBible:Salome. Martyrologium Romanum (Libreria Editrice Vaticana 2001 ISBN 88-209-7210-7 Wikimedia Commons ina media kuhusu: Salome (mke wa Zebedayo)